**Suy He** (*çin.* 何穗; 23 sentyabr 1989, Vençjou[d], Çjetszyan) – Çin modeli və aktrisası. İlk Şərqi Asiya modelidir ki, Ralph Lauren brendinin podiumuna çıxıb və ikinci çinli modeldir ki, Victoria's Secret Dəb Şousunda çıxış edib. Suy "W" jurnalının üzlüyündə də yer almışdır.

İlk illəri
----------

23 sentyabr 1989-cu ildə Çinin Çjetszyan əyalətinin Vençjou şəhərində doğulmuşdur. Yeddi il boyunca şəhərin üzgüçülük komandasının üzvü olmuşdur.

Karyerası
---------

17 yaşında liseydə təhsil alarkən yerli modellik müsabiqələrinin birinə qatılaraq qalib olmuşdur. Müsabiqənin qalibi kimi Pekində Bentley Culture Development şirkəti ilə müqavilə imzalamışdır.

2013-cü ildə Suy He Models.com saytı tərəfindən "Top-50 qadın model siyahısı"nda 13-cü yerdə göstərilmişdir. O, Models.com saytının 2011-ci ildəki eyni siyahısına da düşmüşdür.

Podiumda ilk debütü 2011-ci ilin yaz/yay mövsümündəki *Sevgi, seks və pul* şousunda olmuşdur. 2011-ci ilin payız/qış mövsümündə Nyu-Yorkda Ralph Lauren və Vivienne Tam üçün modellik etmiş, Milanda Dolce & Gabbana üçün, Parisdə üçün isə Shiatzy Chen və Dries van Noten üçün podiuma çıxmışdır. Həmin mövsüm göstərdiyi uğurlardan sonra "New York Magazine" tərəfindən 2011-ci ilin payız mövsümünün top-10 siması və style.com saytının top-10 yeni modeli siyahılarına düşmüşdür. Chanel, Dior, Helmut Lang, Hermes, Hervé Léger, Jean Paul Gaultier, Missoni, Mugler, Oscar de la Renta, Ralph Lauren və Y-3 brendlərinin pret-a-porte şouları üçün modellik etmişdir. Chanel, Dior və Jean-Paul Gaultier brendlərinin kuturye şoularında iştirak etmişdir.

Suy Hen 2011, 2012, 2013, 2014, 2015, 2016, 2017 və 2018-ci illərdə Victoria's Secret Dəb Şousunun iştirakçısı olmuşdur. O, Lü Vendən sonra bu şouda iştirak edən ikinci Şərqi Asiya modelidir.

2011-ci ilin oktyabrında "W" jurnalının üzlüyündə yer almışdır. "Vogue China" jurnalının 6-cı yubiley üzlüyündə digər çinli modellərlə birlikdə yer almışdır. "i-D" və "V" jurnallarının üzlüklərində də görünmüşdür.

2012-ci ildə Shiseido brendinin ilk asiyalı qlobal sözcüsü seçilmişdir. Nəşr kampaniyası üçün Nik Nayt tərəfindən fotoları çəkilmişdir.

İlk iştirak etdiyi dəb kampaniyası 2011-ci ilin yaz/yay mövsümündə Bruno Cucinelli brendinin kampaniyası olmuşdur. İlk böyük kampaniyası üçün 2011-ci ilin payız/qış mövsümündə iştirak etdiyi Ralph Lauren kampaniyasıdır. 2012-ci ilin payız/qış mövsümündə və 2012-ci ilin yaz mövsümündə Karl Lagerfeld kampaniyalarında iştirak etmişdir. H&M kampaniyalarının iştirakçısı olmuşdur.

2015-ci ildə "Sən mənim günəş işığımsan" filmində çəkilmişdir.

Filmoqrafiya
------------

* *Qaçmağa davam et* (2020)
* *Peqasus* (2019)
* *Naqa mirvarilərinin əfsanəsi* (2017)
* *Qaçan adam Çin* (2016)
* *Sən mənim günəş işığımsan* (2015)
* *Müvəqqəti ailə* (2014)

İstinadlar
----------

1. 1 2 3 4 5  "Sui He". New York Magazine. 12 February 2019 tarixində arxivləşdirilib. İstifadə tarixi: 21 December 2012.
2. ↑  "Sui He". fashionmodeldirectory.com. 16 October 2016 tarixində arxivləşdirilib. İstifadə tarixi: 21 December 2012.
3. 1 2  "Goodbye". 2015-05-18 tarixində arxivləşdirilib. İstifadə tarixi: 2021-10-13.
4. 1 2  *Lim, James.* "Relatively Unknown Chinese Model Sui He Scores W Magazine's November Cover". New York Magazine. 31 October 2011. 4 March 2016 tarixində arxivləşdirilib. İstifadə tarixi: 21 December 2012.
5. ↑  *Blasberg, Derek.* "Meet the Cover Model: Sui He". mrblasberg.com. 16 December 2011. 20 October 2014 tarixində arxivləşdirilib. İstifadə tarixi: 24 December 2012.
6. ↑  "Sui He". models.com. 11 May 2015 tarixində arxivləşdirilib. İstifadə tarixi: 21 December 2012.
7. ↑  *Sterling, Wayne.* "2011 Top Women". models.com. 31 December 2011. 22 December 2015 tarixində arxivləşdirilib. İstifadə tarixi: 24 December 2012.
8. ↑  "Fall 2011's Top Ten New Faces: Sui He". New York Magazine. 17 September 2016 tarixində arxivləşdirilib. İstifadə tarixi: 24 December 2012.
9. ↑  "Fall 2011's Top Ten New Faces". New York Magazine. 17 September 2016 tarixində arxivləşdirilib. İstifadə tarixi: 24 December 2011.
10. 1 2 3 4 5 6 7 8 9  "Sui He". models.com. 22 October 2021 tarixində arxivləşdirilib. İstifadə tarixi: 21 December 2012.
11. ↑  何以笙箫默 (2015). movie.douban.com (çin). douban.com. May 28, 2016 tarixində arxivləşdirilib. İstifadə tarixi: May 1, 2015.

Xarici keçidlər
---------------

* 何穗 sui he — Instagram səhifəsi
* Models.com profili
* Poni Rayderlə müsahibə
* Models.com müsahibəsi
* Vogue Italia müsahibəsi Arxivləşdirilib 2013-02-18 at Archive.today